Okresná prokuratúra Brezno 
Boženy Němcovej 3, 977 31 Brezno 	

Sp. zn. : 1 Pv 237/14/6603	Brezno, 7.8.2014
EEČ : 2-46-82-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Brezno
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	v období od mesiaca október 2011 až do mesiaca január 2012 vrátane si neplnil povinnosť, ktorá mu bola určená rozsudkom Okresného súdu v Brezne sp. zn. XXXXX zo dňa XXXXX, ktorý nadobudol právoplatnosť dňa XXXXX, na základe ktorého mal prispievať na výživu svojho syna XXXXX, nar. XXXXX sumou vo výške 30 % zo sumy životného minima na mlaloleté nezaopatrené dieťa, alebo na nezaopatrené dieťa podľa osobitného zákona, ktorá predstavovala do 30.06.2011 sumu vo výške 25,38 € mesačne a od 01.07.2011 sumu vo výške 26,- € mesačne, pričom mal okrem bežného výživného k rukám XXXXX, trvale bytom XXXXX zaslať aj zameškané výživné za obdobie od 11.03.2011 do 29.09.2011 vo výške 170,98 €, ktoré bol povinný uhradiť do 3 mesiacov od právoplatnosti rozhodnutia, teda do 29.01.2012, čo však neurobil, v dôsledku čoho jej nezaplatil na bežnom aj zameškanom výživnom sumu vo výške 274,98 €, ktoré však dňa 13.06.2014 v celom rozsahu uhradil,

	lebo zanikla trestnosť činu.

Odôvodnenie:
		
	Poverený príslušník OO PZ XXXXX v konaní vedenom pod č. XXXXX stíha XXXXX pre prečin zanedbania povinnej výživy podľa § 207 ods. 1 Tr. zák., ktorého sa mal dopustiť na tom skutkovom základe, že

	v období od mesiaca október 2011 až do mesiaca január 2012 vrátane si neplnil povinnosť, ktorá mu bola určená rozsudkom Okresného súdu v Brezne sp. zn. XXXXX zo dňa XXXXX, ktorý nadobudol právoplatnosť dňa XXXXX, na základe ktorého mal prispievať na výživu svojho syna XXXXX, nar. XXXXX sumou vo výške 30 % zo sumy životného minima na mlaloleté nezaopatrené dieťa, alebo na nezaopatrené dieťa podľa osobitného zákona, ktorá predstavovala do 30.06.2011 sumu vo výške 25,38 € mesačne a od 01.07.2011 sumu vo výške 26,- € mesačne, pričom mal okrem bežného výživného k rukám XXXXX, trvale bytom XXXXX zaslať aj zameškané výživné za obdobie od 11.03.2011 do 29.09.2011 vo výške 170,98 €, ktoré bol povinný uhradiť do 3 mesiacov od právoplatnosti rozhodnutia, teda do 29.01.2012, čo však neurobil, v dôsledku čoho jej nezaplatil na bežnom aj zameškanom výživnom sumu vo výške 274,98 €, ktoré však dňa 13.06.2014 v celom rozsahu uhradil.

	Obvinený XXXXX sa v prípravnom konaní po zákonnom poučení ku skutku, ktorý sa mu kládol za vinu, priznal, pričom uviedol, že je pravda, že nemal riadne zaplatené výživné v rokoch 2011 a 2012 na syna XXXXX, pričom však dňa 13.06.2014 zaplatil celé výživné za uvedené obdobie vo výške 326,98 €, čím považuje za uhradené aj výživné do mesiaca jún 2014. Výživné platí cez exekútorský úrad v Brezne, pričom do 25.03.2014 bol evidovaný na ÚPSVaR Brezno ako nezamestnaný a zároveň poberal dávku v hmotnej núdzi. Od apríla 2014 však už nie je na úrade práce evidovaný. Svoje konanie ľutuje, nemal však z čoho platiť. 

	V priebehu skráteného vyšetrovania bola k veci vypočutá svedkyňa - poškodená XXXXX, ktorá uviedla, že otec jej syna XXXXX XXXXX si neplnil riadne vyživovaciu povinnosť voči nemu, pričom jej nezaplatil zročné výživné za obdobie od 11.03.2011 do 29.09.2011 a ani bežné výživné za obdobie od októbra 2011 do januára 2012, čo je suma vo výške 274,98 €. Dňa 13.06.2014 jej XXXXX zaplatil sumu 326,98 €, čím má uhradené výživné až do časti mesiaca jún 2014. XXXXX jej dlhuje už iba časť výživného za mesiac jún 2014 a celý júl 2014 vo výške 34,92 €. XXXXX núdzou v dôsledku neplatenia výživného netrpel a neplatenie výživného na neho nemalo ani trvalo nepriaznivé následky.

	K veci bola vypočutá aj svedkyňa XXXXX, ktorá sa vyjadrila k náhradnému výživnému, ktorú ÚPSVaR Brezno priznal v rôznych obdobiach v rôznej výške XXXXX.

	Do vyšetrovacieho spisu boli zabezpečené aj doklady o tom, ktoré platby a kedy zaslal XXXXX XXXXX. Ako vyplýva z týchto listinných dôkazov XXXXX uhradil nezaplatené výživné za vyššie uvedené obdobie v celom rozsahu.

	Ďalej boli do vyšetrovacieho spisu zabezpečené ďalšie listinné dôkazy, a to rozsudok OS Brezno č.k. XXXXX zo dňa XXXXX, právoplatný XXXXX, zápisnica o trestnom oznámení XXXXX, kópie poštových poukážok, správy ÚPSVaR Brezno o tom, že XXXXX nebol za obdobie, ktoré bolo predmetom trestného stíhania poberateľom dávky v hmotnej núdzi a o tom, že v období za ktoré bol stíhaný nebol ani evidovaný ako uchádzač o zamestnanie, ďalej správa sociálnej poisťovne s prílohou k predchádzajúcim zamestnaniam XXXXX, ako aj správa z OÚ Brezno o tom, že za obdobie od roku 2010 nie je vedený v živnostenskom registri a kópia rodného listu maloletého spolu s rozhodnutím ÚPSVaR Brezno o nároku na náhradné výživné, ktoré preukazujú zistený skutkový stav.

	Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 

	Podľa § 86 ods. 1 písm. a) Tr. zák. trestnosť trestného činu zanedbania povinnej výživy podľa § 207 Tr. zák. zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

	Vzhľadom k tomu, že zo strany obvineného XXXXX došlo k splneniu podmienok v zmysle § 86 písm. a) Tr. zák., bolo potrebné rozhodnúť tak, ako je uvedené vo výrokovej časti tohto uznesenia.    

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Juraj Polakovič
prokurátor